Rampasan Masjidil Haram

Rampasan Masjidil Haram pada 20 November 1979, adalah serangan bersenjata dan pengambilalihan daripada Penentang beragama Islam ke atas Al Masjid Al Haram in Mekkah, Arab Saudi, tempat yang paling suci dalam agama Islam. 

Rampasan Masjidil Haram ini telah mengejutkan dunia Islam di mana beratus-ratus jemaah yang datang untuk ibadah haji telah dijadikan tebusan, dan beratus-ratus militan, pasukan keselamatan dan tebusan yang terlibat dalam kejadian tembak-menembak telah terbunuh berikutan pertempuran untuk mendapatkan pengawalan tempat. Pengepungan berakhir 2 minggu selepas pengambilalihan bermula dengan penghapusan militan dari masjid.

Berikutan serangan itu, kerajaan Arab Saudi melaksanakan penguatkuasaan kod Islam yang lebih ketat.

Latar belakang
Rampasan ini telah diketuai oleh Juhaiman ibn Muhammad ibn Saif al Utaibi, yang berasal dari sebuah keluarga Najd yang berkuasa. Dia mengisytiharkan abang iparnya iaitu Muhammad bin abd Allah al-Qahtani sebagai Imam Mahdi atau penyelamat umat Islam pada akhir zaman yang telah banyak dinyatakan dalam Hadis dari Nabi Muhammad s.a.w. Walau bagaimanapun, golongan fanatik mengabaikan fakta lain dan hanya bergantung kepada fakta bahawa nama al-qahtani dan nama ayahnya adalah sama dengan nama nabi dan ayahnya, dan mereka bergantung kepada hadis nabi yang di telah riwayatkan oleh Thabrani iaitu: 
“Sungguh, bumi ini akan dipenuhi oleh kezaliman dan kesemena-menaan. Dan apabila kezaliman serta kesemena-menaan itu telah penuh, maka Allah s.w.t. akan mengutus seorang laki-laki yang berasal dari umatku, namanya seperti namaku, dan nama bapanya seperti nama bapaku (Muhammad bin Abdullah).” (HR. Thabrani)'' 

Tambahan lagi, tarikh serangan itu iaitu 20 November 1979, ialah hari pertama dalam tahun 1400 mengikut Kalendar Hijriah, yang mana telah dijelaskan dalam hadis lain bahawa pada hari itu Imam Mahdi akan mendedahkan perkara itu.

Walaupun salah satu tanda penting untuk mengenali Imam Mahdi adalah bahawa dia adalah keturunan Muhammad, Muhammad bin abd Allah al-Qahtani bukan keturunan Nabi Islam, kerana ia termasuk suku Al-Qahtani.